KINNITAN

Akt nr   6 /5-2

Narva linn                                                                                                                        11.12.2006.a.

Vastavalt Narva Linnavalitsuse Rahandusameti (edaspidi Rahandusamet) 2006.a. II kvartali tööplaanile vanemrevidendid Irina Osis, Tatjana Gontšarova ja revisjoniosakonna juhataja Valentina Bešekerskas kontrollisid Narva Linna Sotsiaalhoolekandekeskuse 2005.a. finants-majanduslikku tegevust alljärgnevates küsimustes:

1. Narva Linna Sotsiaalhoolekandekeskuse ülalpidamiskuludeks eraldatud eelarve ning muude vahendite kasutamise kontroll. 

2. Koosseisunimekiri, töötasu, hüvitused. 

3. Sihtfinantseerimine.

4. Varadelt ja majandustegevusest saadud tulude moodustamise korra ning nende täieliku ja õigeaegselt kohalikku eelarvesse kandmise kontroll. Muude tulude moodustumise kord. 

5. Vara arvestus.

6. Raamatupidamise arvestuse seisukord.

Narva Linna Sotsiaalhoolekandekeskus on kantud riigiasutuste ja kohalike omavalitsuste asutuste Riiklikku registrisse 01.06.2004.a. numbriga 75031225. Põhikiri on kinnitatud Narva Linnavolikogu määrusega nr 30/35 27.05.2004.a.
1. Narva Linna Sotsiaalhoolekandekeskuse ülalpidamiskuludeks eraldatud eelarve ning muude vahendite kasutamise kontroll.

Eelarvevahendite mittesihipärast kasutamist ei tuvastatud, kuid avastati terve rida puudusi kulude arvestuses.

Kulude kontroll osutus keeruliseks seoses sellega, et algdokumente õmmeldi toimikutesse kassapõhiselt, s.t. maksepäeval koos panga väljavõttega. Viimane tähendab, et õmmeldud toimikud teatud ajavahemiku (näiteks kvartali) kohta ei ole vastavuses tegelike, saldoandmikus näidatud kuludega. Selline asjaajamise kord raamatupidamises kutsus esile probleeme ka Narva Linna Sotsiaalhoolekandekeskuse töötajate seletuste andmisel revidentidele. Probleem lahendati töötajate poolt kontrollimise käigus.

Kontrollimise käigus tuvastati, et ei järgita majandusoperatsioonide kronoloogilisust. Nii näiteks esines juhtumeid, kus algdokumendi kuupäev ei olnud identne raamatupidamise programmis näidatud kuupäevaga. Tihti algdokument viidi programmi alles maksepäeval vastava kuupäevaga, mis omakorda ei vasta tekkepõhise arvestusprintsiibi  nõudmistele, seega ka Raamatupidamise seaduse (RT 2002, 102, 600; 2003, 88, 588; 2004, 90, 616; 2005, 61, 478) osa 2, prg.6 nõudmistele.

Lisaks eelpooltoodule ei olnud harvad ka juhtumid, mil arved maksti varem, kui asutuse juhataja allkirjastas dokumendi nõusolekuga arve tasuda. Näiteks VMV Hulgi AS arve 601415 05.01.2006.a. tasuti 11.01.2006.a., samal päeval kajastus see arve ka kohustustes. Asutuse juhataja andis aga loa arve maksmiseks 12.01.2006.a. (vt.lisa 1,2). Taoline dokumentide vormistamine on Riigi raamatupidamise üldeeskirja (vastu võetud rahandusministri 11.12.2003.a. määrusega nr.105 (RTL 2003, 130, 2103; 2004, 104, 1685; 2005, 26, 366) prg.15 sätete rikkumine.

Kontrollimise käigus tuvastati ka raamatupidamise sissekannete kirjendite mittevastavust algdokumentide ja raamatupidamise programmi Päevaraamatu vahel. Näiteks toiduainete soetamise algdokumentidel on tehtud kirjend: Deebet 108100, Kreedit 201000 ning Deebet 601000, Kreedit 201000 (vt.lisa 3,4) Raamatupidamise programmis kirjend Deebet 601000, Kreedit 201000 puuduvad.

Vastavalt Raamatupidamise seaduse 7.paragrahvi , 1.osa punktile 8 peab algdokument sisaldama ka vastava raamatupidamise kirjendi järjekorranumbrit. Antud nõudmist ei ole täidetud panga väljavõtete juures, mis on sisuliselt algdokumendid, mis kinnitavad Sotsiaalhoolekandekeskuse rahaliste vahendite liikumist. Nimetatud väljavõtetel raamatupidamise kirjendite järjekorranumbrid puuduvad.

Kontrollimisel tuvastati ka puudusi Vabariigi Valitsuse 22.12.2000.a. määruse nr.453 „Töölähetuste kulude hüvitiste ja päevaraha määrad ning nende maksmise tingimused ja kord” sätete täitmisel. Nimelt esines valesti makstud lähetuskulude hüvitamist välisvaluutas.

Välisvaluuta kulud arvestatakse kompenseerimisel ümber Eesti kroonideks Eesti panga kursi järgi, mis kehtib lähetusest saabumise järgneval päeval. Lisaks eelpooltoodule puudusid lähetuste korral, kus maksti ainult päevaraha, ka avansiaruanded ja algdokumendid.

Esineb juhtumeid, kus algdokumendi kuupäevad ja sissekannete numbrid ei vasta Päevaraamatu  sissekannetele. Esineb ka puudusi kontoplaani, partnerite koodide ja eelarve klassifikaatori kasutamisel. Nimetatud puudused viivad omakorda vigadeni Rahandusministeeriumi normatiivaktidega kehtestatud aruandluses.

Narva Linna Sotsiaalhoolekandekeskuse poolt sõlmitud majanduslepingute põhiprobleemiks on ühelt poolt asjaolu, et puudub sanktsioonide ja garantiide mehhanism, mida saaks kasutada nendele kaupade ja teenuste hankijatele, kes ei täida endale võetud kohustusi ning teiselt poolt kehtib sama ka Narva Linna Sotsiaalhoolekandekeskuse poolt endale võetud kohustuste osas. Esineb ka juhtumeid kus teostati 100% ettemakseid, näiteks leping Narva Tuletõrjeühinguga 22.12.2005.a. ventilatsioonisüsteemi renoveerimiseks.

2. Koosseisunimekiri, töötasu, hüvitised.
2005.a. maksti Narva Linna Sotsiaalhoolekandekeskuse töötajatele töötasu vastavalt koosseisunimekirjale, mis oli kooskõlastatud Sotsiaalabiameti juhtivate töötajate poolt. Töötajatele palkade kinnitamisel lähtuti Narva Linnavalitsuse 09.02.2005.a.määrusega nr.101 (Narva Linnavalitsuse 17.03.2004 määruse 205 „Kohaliku omavalitsuse töötajate töötasudest” muutmine) kehtestatud palgaastmetikust.

Psüühiliste tervisehäiretega inimeste päevase osakonna koosseisunimekirjas oli valesti määratletud kõrgharidusega spetsialistide miinimumpalgamäär – 2870,0krooni. Kõrgharidusega spetsialistide madalaim palgaaste on number 17, millele vastab palgamäär 3080,0 krooni kuus.

Tegelik töötajate arv Narva Linna Sotsiaalhoolekandekeskuses 2005.a. ei ületanud koosseisunimekirjas kehtestatut (alates 01.02.2005.a. – 65 töötajat).

2005.a. kulutati  Narva Linna Sotsiaalhoolekandekeskuses töötasudeks 2760496 krooni, sealhulgas:

- juhtivtöötajate töötasu
284082,0
krooni,

- kõrgastme spetsialistide töötasu
518391,0
krooni,

- keskastme spetsialistide töötasu
657392,0
krooni,

- tööliste ja abiteenistujate töötasu
1300131,0
krooni,

- ajutiste lepinguliste töötajate töötasu
500,0
krooni.

Rahandusministeeriumile esitatud saldoandmestikus ei vasta tegelikud palgakulud aruandes näidatuile, sest on vähendatud 15626,79krooni võrra (Narva tööturu seminaril osalenute õpetamistasu). Seoses sellega on valesti koostatud ka Tulemiaruanne.

Eelarve täitmise kassapõhise kuuaruande artikkel 5002 (töötajate töötasu) seisuga 01.01.2006.a. oli näidatud 2225,0krooni võrra väiksem, kui see oli tegelikult. 

2005.a. ei kasutatud alati õieti Kontoplaani töötasu osas.

Töölepingu lõpetamise puhul väljamakstud kompensatsioonisummad 26800,0krooni suuruses summas kajastati arvetel „toetused”, tegelikult oleks pidanud neid näitama arvetel „hüvitused” (500257, 500287).

Töötajate ametiühingu liikmemakse kajastati arvel „muud maksukohustused” (203060). Maksudeks loetakse ainult neid riiklikke ja kohalikke makse, mis on loetletud Maksuseaduses (RTI 2002, 26, 150; 57, 358 ; 63, 387; 99, 581; 110, 660; 111, 662; 2003, 2, 17; 48, 341; 71, 472; 82, 554; 88, 591; 2004, 2, 7; 28, 188, 189; 30, 208; 45, 319; 56, 403; 84, 568; 569; 2005, 13, 66; 25, 193; 54, 430; 57, 451; 68, 528; 2006, 25, 186).

Ametiühingu liikmemaksud, kohtutäiturite nõuded ja muud kinnipidamised töötasudelt, mis kantakse üle kolmandatele isikutele, leiavad kajastamist arvel 202090.

Tööjõukulutused arvete klassis 50 peavad olema kajastatud detailiseeritult. Narva Linna Sotsiaalhoolekandekeskuses maksti aasta jooksul töötajatele lisatasusid vastavalt koosseisunimekirjale, aga ka puuduvate töötajate eest töötamise korral. Taolisi lisatasusid kajastati põhitöötasu arvetel, tegelikult oleks pidanud neid kajastama lisatasu arvetel (500241, 500251, 500281).

Narva Linna Sotsiaalhoolekandekeskuse juhataja Valentina Tahtarova käskkirjas nr.108 21.12.2005.a.”Täiendavatest juurdemaksetest palkadele” on näidatud: „Seoses töömahu suurenemisega detsembrikuul suurendada ametipalku alljärgnevatel töötajatel: …”. Järgneb 51.töötaja nimekiri. Vastavalt Palgaseaduse prg.2, osale 4 loetakse tööandja poolt töötajale lisaks põhipalgale ja täiendavate tööülesannete täitmise eest makstavat tasu lisatasuks. Detsembrikuul väljamakstud  lisatasud leidsid kajastamist põhitöötasu arvetel, kuigi neid pidi kajastama lisatasude arvetel (500241, 500251, 500281).

Narva Linnavalitsuse 17.03.2004.a. määruse nr.205 punkt 3 lubab maksta töötajatele lisatasusid 50% ulatuses põhipalgamäärast. 2005.a. detsembris F.Duhhovale, R.Titovale ja N.Karpovitšile makstud lisatasud olid suuremad kui 50% põhipalgast.

Vastavalt Narva Linnavalitsuse 17.03.2004.a. määruse nr.205 punktile 7 kohaliku omavalitsuse asutuste juhtidele lisatasu suuruse määrab tööandja. Narva Linna Sotsiaalhoolekandekeskuse juhataja Valentina Tahtarova tööandjaks on Narva Linna Sotsiaalabiameti direktor.

2005.a. 31.detsembril arvestati V.Tahtarovale lisatasu 10920.0krooni. millest 2520.0krooni Narva Linna Sotsiaalabiameti A.Ljudvigi 13.12.2005.a. käskkirja nr.72 alusel seoses Tahtarova töömahu suurenemisega. Narva Linna Sotsiaalabiameti asedirektori (direktori kohustes) 22.12.2005.a. käskkirjaga nr.75a lubati maksta Tahtarovale ühekordset toetust palgafondi kokkuhoiu arvelt, kuid toetuse suurust käskkirjaga ei määratletud. Seoses sellega ei saa antud käskkiri olla toetuse arvestamise ja väljamaksmise aluseks. V.Tahtarovale makstud toetuse summa oli 8400,0krooni (100% palgamäärast)(vt.lisa 5). Kõik V.Tahtarovale 2005.a. detsembrikuul arvestatud summad kajastati juhtivate töötajate põhitöötasu arvel (500210), tegelikult oleks pidanud lisatasu 2520,0krooni kajastuma arvel 500211, toetuse arvestamisel aga arvel 500215.

Narva Linna Sotsiaalhoolekandekeskuse koosseisunimekirjas on ette nähtud, et 22,25 töökohal töötatakse vahetustega, graafiku alusel.

2005.aastal esimese nelja kuu jooksul kasutati graafiku alusel töötavate töötajate palgaarvestuses tunnitariifi määrasid. Seejuures oli töötasu arvestamisel vaja lähtuda koosseisunimekirjade ja töölepingutega kehtestatud ühe kuu ametipalkadest.

Alates 2005.a. 1 maist võeti arvestamisel kasutusele ühe kuu ametipalgad.

Vastavalt Riigi raamatupidamise üldeeskirja (kinnitatud Rahandusministri 11.12.2003.a. määrusega nr.105 (RTI 2003, 130, 2103; 2004, 10, 1685; 2005, 26, 366) tegelikud puhkusetasud ja nendelt arvestatud maksud peavad olema jaotatud nende kuude vahel, mille eest nad olid arvestatud. Puhkusetasude väljamaksmisel tulevaste perioodide arvel kasutatakse ettemaksete arveid 103930, 103931 ja 103932.

Narva Linna Sotsiaalhoolekandekeskuses puhkusetasude arvestamisel sellist arvestusprintsiipi ei kasutatud. Juhul kui töötaja puhkus langes kahele kalendrikuule kanti kogu arvestatud puhkusetasu kuludesse selle väljamaksmise kuul. Näiteks oli patronaažiõel Olga Dianoval korraline puhkus – 28 kalendripäeva – vormistatud 11.04.2005.a. kuni 09.05.2005.a. Puhkusetasu summa ei olnud jaotatud kuude vahel ning kanti täies mahus kuludesse 2005.a. aprillis (arve 500284). Vastavalt Vabariigi Valitsuse määrusega nr.278 23.08.2001.a. (RTI 2002, 411, 261) kinnitatud Puhkusetasude arvestamise korrale, puhkusetasude arvestamisel korrutatakse päevatasu puhkuse kalendripäevade arvuga.

Päevatasu arvestamisel liidetakse töötaja kuue, puhkuse kuule eelnenud, kalendrikuu töötasu ja jagatakse saadud summa sama perioodi kalendripäevade arvuga (arvesse ei võeta rahvuslikke ja riigipühasid). Kui töö- või teenistussuhted olid nimetatud perioodil teatud ajaks peatatud, siis väheneb ajavahemik nende päevade võrra, mille eest töötajale töötasu ei arvestatud.

Väljamaksmata puhkusetasude kohustused olid 2005.a. lõpus Sotsiaalhoolekandekeskuses hinnatud valesti, sest nende arvestus ei vastanud Vabariigi Valitsuse määrusega kinnitatud Puhkusetasude arvestamise korrale.

Väljamaksmata puhkusetasude kohustused on bilansis esitatud koondatud kujul, ei ole kajastatud puhkusetasude ettemakseid.

3. Sihtfinantseerimine.
Narva Linna Sosiaalhoolekandekeskus sai 2005.a. finantsabi Hollandist, Hollandi Fondilt, Support for Vanurite Päevakeskus (ctichting het roomsch catholijk) - 21908,00 krooni. Saadud vahendid kasutati vanurite osakonnale mööbli, sisustuse ja muu vajaliku soetamiseks (vt.lisa 6).

Selle majandusliku operatsiooni kandmisel Päevaraamatusse ei ole näidatud allika koodi, mis vastavalt ei leidnud kajastamist ka saldoandmikus, mis omakorda tõi kaasa moonutusi Rahandusministeeriumile esitatud aruandluses.

4. Varalt ja majandustegevusest saadud tulude moodustamise korra ning nende täieliku ja õigeaegselt kohalikku eelarvesse kandmise kontroll. Muude tulude moodustumise kord.
Klientide vastuvõtu ja nende keskuse osakondades viibimise kord on kindlaks määratud Narva Linnavalitsuse 6.10.2004.a. määrusega nr.958 kinnitatud Narva Linna 

Sotsiaalhoolekandekeskuse põhikirja 5. osas:

· otsuse klientide suunamiseks esmase sotsiaal-tervendava taastusravi osakonda võtab vastu Sotsiaalabiameti direktor;

· sotsiaalse taastusravi osakond võtab kliente vastu pere- või munitsipaalarsti saatekirja alusel või ka kliendi isikliku avalduse alusel;

· psüühiliste häiretega inimesi võetakse vastu arst-psühhiaatri saatekirja alusel vastavalt taastusravi plaanile;

· koduse hoolduse vajaduse otsuse võtab vastu Keskuse juhataja.

Klientide Keskuses viibimise aeg on määratletud 15.päevast kuni 3.kuuni. Erandjuhtudel (dokumentide vormistamine nõuab palju aega; vajadus sotsiaaleluruumide järele; ebarahuldav tervislik seisukord jne.) võib Keskuses viibimise aega pikendada. 
16.05.2005.a. Narva Linna Sotsiaalhoolekandekeskuse juhataja Valentina Tahtarova kinnitas „Lisa sotsiaalhoolekandekeskuse põhikirja p.5.1 töökorrale, klientide suunamisest esmase sotsiaal- tervendava taastusravi osakonda” (vt.lisa 7). Nimetatud dokument on oma sisult lisa Narva Linnavalitsuse 09.06.2004.a. määruse nr.540 punktile 5.1, mille koostamine ja kinnitamine ei kuulu Narva Linna Sotsiaalhoolekandekeskuse juhataja kompetentsi. Vastavalt  eelpooltoodud dokumendile, tuusikute vormistamine esmase sotsiaal-tervendava taastusravi osakonda toimub Sotsiaalabiametis.

Vastu võetakse isikuid:
· ilma kindla elukohata,

· ilma sissetulekuteta ja sotsiaalsete garantiideta,

· asotsiaalid j.t

Isikud, kellel sissetulekud puuduvad, elavad osakonnas Linnavalitsuse poolt eraldatatud eelarve arvel. Pensionärid ja invaliidid, kellel on sissetulekud, maksavad  oma osakonnas viibimise eest 80% saadavast pensionisummast. Osakonnas viibimise aeg on kaks kuud. Vajaduse korral võib Sotsiaalabiameti direktor osakonnas viibimise aega pikendada.

2005.a. saadi  esmase sotsiaal-tervendava taastusravi osakonna klientidelt tulusid 72897 krooni.

Tsentri taastusravi osakonnas võivad kliendid viibida kas osalise  või täismaksumuse eest.

Tuusiku täismaksumus oli 2005.a. 3500,00 krooni. Soodusmaksumusega tuusikuid 

võimaldatakse alljärgnevatele kategooriatele:

· soodustus 10% täismaksumusest – pensionäridele, kes saavad vanaduspensioni, olenemata invaliidsuse grupist;

· soodustus 5% - isikutele, kes saavad invaliidsuspensioni;
· soodustus 50 krooni – töötutele ja tööotsijatele, üksitutele eakatele pensionäridele, kes kasutavad patronaažteenindust.

2005.a. sai Keskus tuusikute müügist 195328 krooni.

Narva Linna Sotsiaalhoolekandekeskuse ja Kreenholmi Valduse AS ametiühingukomitee vahel on sõlmitud leping ambulatoorsete terviseprotseduuride teenuse osutamiseks Kreenholmi töötajatele. Tuusiku hinnaks on 750 krooni 10.päeva eest (ravi ja toitlustamine).

2005.a. laekus Kreenholmi Valduse AS ametiühingukomiteelt tuusikute eest 76500 krooni.

Muude tasuliste teenuste osutamise eest (autotranspordi kasutamine, karkude ja invaliidikärude laenutus jne.) laekus tulu 2192,60 krooni.

Sotsiaalhoolekandekeskuse poolt 2005.a. osutatud tasuliste sotsiaal-tervistavate teenuste nimekiri ja maksumus on kinnitatud Narva Linnavalitsuse määrusega nr.822  25.08.2004.a.

Lisaks klientidele on Sotsiaalhoolekandekeskuses organiseeritud ka keskuse töötajate toitlustamine. Toidu maksumus omahinnas peetakse kinni töötaja palgast igakuuliselt. Oma töötajale toitlustamise teenus kajastub nõudmise kaudu tuludes ( D103000 K 322480 ), ühel korral ka kui toiduainete kulude vähendamine (D 103000 K 552100 )- 30.08.2005.a.- 1660.00 krooni.

Kuna toidu maksumus peetakse kinni igal kuul töötajate töötasust, siis oleks pidanud seda kajastama arvel 103610 „Kinnipidamised töötasudelt”, mitte aga arvel 103000 „Nõuded ostjatele”. Oma töötajate toitlustamisest saadud tulud moodustasid 2005.a.- 30339,10 krooni.

Sponsoriabi eraisikutelt saadi 500 krooni.

Saldoandmiku andmetel moodustasid tulud 2005.a. 387531,70 krooni, millest 9775,00 krooni saadi ja kanti üle eelarvesse 2004.a. detsembrikuul. Pangaintresse laekus 379,87 krooni.

2005.a. kanti üle kohalikku eelarvesse majandustegevusest saadud tulusid ja pangaintresse 378056,33 krooni. Ülekanded tehti õigeaegselt ja täies  mahus.

2005.a. septembrist kuni novembrini viidi Sotsiaalhoolekandekeskuses läbi seminar Tööturuameti poolt koostatud projekti alusel. Seminarist osavõtjate toitlustamise eest laekus Tööturuametilt 38395,00 krooni ( vastavalt esitatud arvetele ).

Sotsiaalhoolekandekeskuse raamatupidamises ei kajastatud seda summat, kui teenuste eest saadud tulu, vaid kajastati kui toitlustamise kulude vähendamist ning kulutusi töötasule ja sellele kaasnevatele maksudele.

Kontrollitaval perioodil kajastati tulusid osaliselt kassapõhiselt.

Ostetud tuusikute eest tasusid kliendid  Keskuse kassasse. 2005.a. blokki „Kassa” raamatupidamise blokis ei kasutatud. Laekunud tulud kajastusid Päevaraamatus saldeeritult, s.o. miinus tagastamissumma.

Esitatud Eelarve täitmise kassapõhises kuuaruandes kajastati majandustegevusest saadud tulusid valesti. Nende tulude jäägid oleksid pidanud kajastuma nimetatud aruande artiklil 3224.

5. Vara arvestus.
2005.a. algul oli Sotsiaalhoolekandekeskuse arvel põhivara: soetumismaksumuses - 1071991,13 krooni, jääkmaksumuses – 37495,63 krooni.

2005.a. kanti Sotsiaalabiameti bilansist Sotsiaalhoolekandekeskuse bilanssi Kangelaste pr. 30-87 all olev elumumaa  maksumusega 2500 krooni.

Kontrollitaval ajavahemikul hinnati ümber  Keskuse hoone aadressil Maslovi 3. Eksperthinnangu viis läbi AS „Narva Kinnisvarabüroo”, objekti turuhinnaks määrati 3000000,00 krooni.

Kontrollitaval ajavahemikul põhivara mahakandmisest ei teostatud.

2005.a. lõpul oli põhivara arvel: soetusmaksumuses – 4045491,13 krooni, jääkmaksumuses – 3299523,00 krooni.

Raamatupidamine kannetes kasutati põhivara arvelevõtmisel (kanne nr.3084 31.03.2005.a.), amortisatsiooni arvestamisel  ( kanded nr.3077, 3080, 3079 ) ja põhivara ümberhindamisel (kanded nr.12925,12964 ) partneri isiklikku koodi ( TP ), mida on keelatud teha.

Amortisatsiooni arvestati 2005.a. igas kvartalis. Vastavalt 2005.a. kehtivate raamatupidamise arvestuse sise- eeskirjade ( kinnitatud Keskuse juhataja T. Kasikova poolt 26.09.2002 .a.) punktile 2.1.9. peab olema põhivara kaartidel kulumine fikseeritud igakuuliselt.

Sotsiaalhoolekandekeskuses on arvel neljatoaline munitsipaalkorter aadressil Kangelaste pr. 30-87.

Nimetatud korter on arvele võetud kui põhivara investeering ning kajastatud on ta arvel 154000.

Nimetatud korterit kasutatakse abieluruumidena psüühiliste häiretega inimeste abistamisel, s.o. sotsiaalsetel eesmärkidel.

Riigi raamatupidamise üldeeskirja mõistes kinnisvarasse investeerimiseks loetakse ainult maa, hoone või osa hoonest, mis antakse rendile avalikku sektorisse mittekuuluvale ühikule eesmärgil saada renditulu või mida hoitakse turuväärtuse suurenemise eesmärgil ning mida ükski avaliku  sektori ühik ei kasuta oma põhitegevuses.

Hooned ja ruumid, mida avaliku sektori ühikud kasutavad, leiavad kajastamist põhivarana.

Seoses eelpooltooduga tuleb  Kangelaste pr. 30-87 korterit raamatupidamises kajastada kui materiaalset põhivara, aga mitte kui investeeringut põhivarasse.

Aasta lõpul viidi läbi põhivara ja väikeinventari inventeerimine.

6. Raamatupidamise arvestuse seisukord.
Kontrollimise käigus tuvastati alljärgnevaid puudusi ja rikkumisi:

· kontrollitaval ajavahemikul ei kasutatud kõiki raamatupidamise blokke;

· ei täidetud Raamatupidamise seaduse §5, osa 2 ja 3, §6, osa 2 (RTI 2002, 102, 600; 2003 88, 588; 2004, 90, 616; 2005, 61, 478) nõudeid tekkepõhise arvestusprintsiibi kasutamise osas: tulude osaline kajastamine kassapõhiselt, majandusoperatsioonide kronoloogilisuse puudumine kohustuste ja puhkusetasude kajastamise osas;

· ei jälgitud Riigi raamatupidamise  üldeeskirja (vastu võetud Rahandusministri 11.12.2003.a. määrusega nr.105 ( RTI 2003, 130, 2103; 2004,104, 1685; 2005, 26, 366 ) §15 nõuet arvete maksmise tähtaegade kohta; arveid maksti enne, kui juhataja aktsepteeris maksmist oma allkirjaga;

· esines vigu kontoplaanide, partnerite koodide, eelarve klassifikaatori ja allikate koodide kasutamisel, mis tõi kaasa vigade tekkimise ka Rahandusministeeriumi normatiivaktidega kehtestatud aruandluse koostamisel, aga ka Riigi raamatupidamise üldeeskirja ( vastu võetud Rahandusministri 11.12.2003.a. määrusega nr.105 – RTI 2003, 130, 2103; 2004, 104, 1685; 2005, 26, 366 ) §§ 6 ja 56 nõuete mittetäitmise;

· ei täidetud Raamatupidamise seaduse § 7, osa 1, punkt 8 nõudeid: algdokumentidel puudusid vastava raamatupidamise kirjendi järjekorranumbrid;

· ei täidetud Vabariigi Valitsuse 22.12.2000.a. määruse nr.453 „Töölähetuste kulude hüvitiste ja päevaraha määrad ning nende maksmise tingimused ja kord” nõudmisi lähetuskulude kompenseerimisel valuutas, esines vigu selle konventeerimisel.

· ei täidetud Raamatupidamine seaduse §7 sätteid: puuduvad  algdokumendid , s.h. reguleerivate kirjendite osas aruandluse koostamisel;
· esines vigu puhkuste reservi arvestamisel, alus Vabariigi Valitsuse 23.08.2001.a. määrusega nr. 278 (RTI 2002, 41, 261 ) kinnitatud Puhkusetasude arvestamise kord.

· ei täidetud Raamatupidamise Toimkonna juhendite RTI2 „Nõuded informatsiooni esitusviisile raamatupidamise aastaaruandes nõudeid: „nõuded töötajatele” ja  „kohustused töötajate ees” saldeerimine puhkuste reservi osas;

· kannete ja kuupäevade mittevastavus algdokumentide kannete numbritele Päevaraamatus;

· raamatupidamise kannete kirjendite mittevastavus algdokumentidel kirjenditele Päevaraamatus, raamatupidamise programmis;

· juhataja käskkirjades nimetatud väljamaksed ei vasta väljamaksete tegelikule sisule;

· esines juhtumeid, kus töötasu arvestus ei olnud vastavuses töölepingu tingimustega;

· tulud ei olnud näidatud täies mahus seoses sellega, et neid kajastati kulude vähendamisena, mis omakorda tõi kaasa kulude suurenemise asutuse enda poolt summas, mis võrdub nende tuludega;

· põhivara objekt – korter Kangelaste pr.30-87, on arvestuses kajastatud investeeringu objektina;

· Narva Linna Sotsiaalhoolekandekeskuse raamatupidamise sise-eeskirjad on kinnitatud juhataja T. Kazikova poolt 26.09.2002.a., on vananenud, nõuavad ümbertöötlemist seoses muudatustega seadusandluses, Narva linna raamatupidamise sise-eeskirjade jõustumisega (Narva Linnavalitsuse määrus nr. 257 08.03.2006.a.), aga ka asutuse reorganiseerimisega.

Peab märkima ka seda, et osa puudusi, mis on ära toodud antud aktis, olid ka eelmises kontrollimise aktis, kuid neid raamatupidamise arvestuses ei arvestatud.

Narva Linnavalitsuse Rahandusamet teeb Narva Linna Sotsiaalhoolekandekeskusele aktis toodud puuduste kõrvaldamiseks alljärgnevad   e t t e p a n e k u d:
1. Pidada raamatupidamise arvestust ranges vastavuses seadusandluse sätetega.

2. Viivitamatult minna üle tekkepõhisele arvestusprintsiibile.

3. Jälgida, et algdokumentide andmed vastaksid kronoloogiliste registrite andmetele.

4. Pidada rangelt kinni raamatupidamise kirjendite kronoloogiast.

5. Narva Linna Sotsiaalhoolekandekeskuse nimel sõlmitavates lepingutes näha ette sanktsioone lepingupartneritele juhul, kui lepingutingimusi ei täideta. Rakendada sanktsioone ka tegelikult. Hoiduda arvete ettemaksmisest.

6. Töötajate töötasu arvestamist ja väljamaksmist teostada ranges vastavuses töölepingute ja normatiivaktidega.

7. Puhkusetasu (s.h. ka puhkuste reservi) arvestamisel lähtuda Vabariigi Valitsuse 23.08.2001.a. määruse nr.278 „Puhkusetasude arvestamise kord” (RTI 2001, 71, 466; 2002,41, 261) sätetest.

8. Lähetuskulude hüvitamisel pidada rangelt kinni Vabariigi Valitsuse 22.12.2000.a. määruse nr.453 ( RTI 2000, 102, 680; 2001, 33, 179; 2002, 44, 289; 105, 618 ) esitatud nõuetest.

9. Korter nr.87 Kangelaste pr.30 võtta arvele kooskõlas kehtivate normatiividega.

10. Muuta ära juhataja poolt kinnitatud „Lisa sotsiaalhoolekandekeskuse põhikirja p.5.1. töökorrale, klientide suunamisest esmase sotsiaal – tervendava taastusravi osakonda”, sest antud otsuse tegemine ei kuulu Keskuse juhtkonna kompetentsi. Muudatused kinnitada kooskõlas kehtivate normatiivaktidega.

11. Vastuvõetud meetmetest teavitada Narva Linnavalitsuse Rahandusametit hiljemalt 01.02.2007.a.

Valentina Bešekerskas

Rahandusameti revisjoniosakonna

juhataja

Valentina Tahtarova

Narva Linna Sotsiaalhoolekandekeskuse

Juhataja

Lisad:
№1
Arve-saateleht nr 6016415 05.01.2005.a. – 1 eks 1 lehel;
№2
Lausend 534 11.01.2005.a. – 1 eks 1 lehel;
№3
Arve-saateleht nr 4385 01.02.2005.a. – 1 eks 1 lehel;
№4
Lausend 1138 02.02.2005.a. – 1 eks 1 lehel;

№5
Käskkiri  nr 75a 22.12.2005.a. – 1 eks 1 lehel;
№6
Lausend 2011 11.02.2005.a. – 1 eks 1 lehel;
№7
Töökorra juurde lisa 16.05.2005.a. – 1 eks 1 lehel;
Akt on Narva Linna Sotsiaalhoolekandekeskuse juhataja V. Tahtarovale edastatud 
„       ” detsembril  2006.a.  ____________________________________________

